CELEX: 62020TN0583
Language: fi
Date: 2020-09-23 00:00:00
Title: Asia T-583/20: Kanne 23.9.2020 – Italia Wanbao-ACC v. komissio

9.11.2020   
            
            
               FI
            
            
               Euroopan unionin virallinen lehti
            
            
               C 378/41
            
         
      Kanne 23.9.2020 – Italia Wanbao-ACC v. komissio
      (Asia T-583/20)
      (2020/C 378/52)
      Oikeudenkäyntikieli: italia
      
         Asianosaiset
      
      
         Kantaja: Italia Wanbao-ACC (Borgo Valbelluna, Italia) (edustajat: asianajajat P. Ferrari ja F. Fili)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  
                     Pääasiallisesti
                  
               
            
                  —
               
               
                  kumoamaan kokonaisuudessaan asiassa M.8947, Nidec/Whirlpool (Embraco Business) 15.5.2020 tehdyn komission päätöksen C(2020) 3118 final, joka on julkaistu 14.7.2020 (jäljempänä päätös 2)
               
            
                  —
               
               
                  
                     toissijaisesti
                  
               
            
                  —
               
               
                  kumoamaan päätöksen 2 siltä osin kuin siinä määrätään sitoumusten 5 kohdassa vahvistetun jälleenhankintakiellon poistamisesta (waiver) siltä osin kuin se koskee Delta-sarjan VSD-versioon liittyviä varoja, patentteja, immateriaalioikeuksia ja tietotaitoa, teknologisia oikeuksia, kehityshankkeita, asiakas- ja toimitussopimuksia ja -suhteita, asiakasluetteloja, muita tietoja ja henkilöstöä
               
            
                  —
               
               
                  
                     joka tapauksessa
                  
               
            
                  —
               
               
                  velvoittamaan komission korvaamaan oikeudenkäyntikulut
               
            
                  —
               
               
                  toteuttamaan kaikki muut tarpeelliset katsotut toimenpiteet.
               
            
         Oikeudelliset perusteet ja pääasialliset perustelut
      
      Kanne koskee 15.5.2020 tehtyä päätöstä, jolla komissio on poistanut jälleenhankintakieltoa koskevan lausekkeen, joka koskee Nidec Corporationin määräysvaltaa Whirlpool Corporationille kuuluvalla jäähdytyskompressorisektorilla (Asia M.8947 – Nidec/Whirlpool (EMBRACO BUSINESS)); kyseinen lauseke sisältyy 12.4.2019 tehtyyn päätökseen, jolla liiketoimi oli todettu sisämarkkinoille soveltuvaksi tietyin edellytyksin.
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen ja toinen kanneperuste perustuu oikeussääntöjen virheelliseen soveltamiseen ja tulkitsemiseen sekä selvitysaineiston vääristyneellä tavalla huomioon ottamiseen.
                  
                              —
                           
                           
                              Kantaja väittää tältä osin, että komissio voi sallia kyseessä olevan kaltaisen rakenteellisen sitoumuksen muuttamisen vain poikkeustapauksissa, eli silloin, kun markkinatilanne on muuttunut i) merkittävästi ii) pysyvästi ja iii) ennalta arvaamattomasti. Lisäksi edellytyksenä on, iv) että sitoumusten antamiseen johtanut kilpailuongelma on poistunut. Edellä i)–iv) kohdassa tarkoitetut edellytykset ovat kumulatiivisia. Nyt käsiteltävässä asiassa mikään näistä edellytyksistä ei kuitenkaan täyty.
                           
                        
                              —
                           
                           
                              Edellä i) kohdassa tarkoitetun merkittävyyden ja iv) kohdassa tarkoitetun kilpailuongelman poistumisen osalta komission suorittama selvitysaineiston analysointi on kantajan mukaan täysin vääristynyt ja sen tämän aineiston lukeminen ja arvioiminen vaikuttaa ilmeisen epäloogiselta.
                           
                        
            
                  2)
               
               
                  Kolmas ja neljäs kanneperuste perustuu tutkinnan ja perustelujen riittämättömyyteen ja niiden ristiriitaisuuteen aikaisempien päätösten kanssa
                  
                              —
                           
                           
                              Kantaja väittää tältä osin, että päätökseen sisältyvä suhteellisten markkinaosuuksien analyysi keskittyy vain määrää koskeviin tietoihin, ja siinä sivuutetaan täysin arvoa koskevat tiedot. Sen lisäksi, että tällainen menettelytapa johtaa osittaiseen analyysiin, se on myös ristiriidassa asiassa M.8947, C(2019) 2734 final 12.4.2019 tehdyn komission päätöksen kanssa.
                           
                        
                              —
                           
                           
                              Edelleen markkinaosuuksia koskevien tietojen osalta kantaja väittää myös, että riidanalainen päätös näyttää perustuvan yksinomaan arviointeihin, jotka on esittänyt Nidec eli yksi ainoa talouden toimija, jolla on lisäksi välitön intressi asiassa. Komission olisi pitänyt ainakin vastaanottaa tietoja myös muilta talouden toimijoilta (tietopyyntöjen avulla, ns. ”market tests”).